CELEX: 31982R0170
Language: el
Date: 1982-01-26 00:00:00
Title: Κανονισμός (EOK) αριθ. 170/82 τής Επιτροπής τής 26ης Ιανουαρίου 1982 περί τρίτης τροποποιήσεως τού κανονισμού (EOK) αριθ. 3244/80 περί καθορισμού συμπληρωματικού συντελεστή γιά τόν προσδιορισμό τών ποσοτήτων τής παραδοτέας αλκοόλης στά πλαίσια τού οινικού παρακρατήματος γιά τήν περίοδο 1980/81

Avis juridique important

|

31982R0170

Κανονισμός (EOK) αριθ. 170/82 τής Επιτροπής τής 26ης Ιανουαρίου 1982 περί τρίτης τροποποιήσεως τού κανονισμού (EOK) αριθ. 3244/80 περί καθορισμού συμπληρωματικού συντελεστή γιά τόν προσδιορισμό τών ποσοτήτων τής παραδοτέας αλκοόλης στά πλαίσια τού οινικού παρακρατήματος γιά τήν περίοδο 1980/81  

Επίσημη Εφημερίδα αριθ. L 019 της 27/01/1982 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 170/82 ΤΗΣ ΕΠΙΤΡΟΠΗΣ  της 26ης Ιανουαρίου 1982  περί τρίτης τροποποιήσεως του κανονισμού (ΕΟΚ) αριθ. 3244/80 περί καθορισμού συμπληρωματικού συντελεστή για τον προσδιορισμό των ποσοτήτων παραδοτέας αλκοόλης στα πλαίσια του οινικού παρακρατήματος για την περίοδο 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 40 παράγραφος 4 και το άρθρο 65,  Εκτιμώντας:  ότι στο άρθρο 2 παράγραφος 3 του κανονισμού (ΕΟΚ) αριθ. 3244/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2164/81 (4), προβλέπεται ότι οι εργασίες αποστάξεως πρέπει να πραγματοποιηθούν πριν από τις 15 Δεκεμβρίου 1981· ότι λόγω του μεγάλου όγκου του οίνου που πρέπει να αποσταχθεί, συνεπεία των μέτρων που αποφασίστηκαν κατά την έναρξη της εν λόγω περιόδου εμπορίας, τα οινοποιεία δεν θα μπορέσουν να τηρήσουν την προβλεπόμενη προθεσμία· ότι πρέπει ως εκ τούτου να παραταθεί μέχρι τις 31 Ιανουαρίου 1982 η προβλεπόμενη ημερομηνία λήξεως για την πραγματοποίηση των εν λόγω εργασιών αποστάξεως και να προσαρμοσθούν ανάλογα ορισμένες άλλες ημερομηνίες που καθορίζονται στον ίδιο κανονισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3244/80 τροποποιείται ως ακολούθως:  1. Στο άρθρο 2 παράγραφος 3, η ημερομηνία «15 Δεκεμβρίου 1981 » αντικαθίσταται από την ημερομηνία «31 Ιανουαρίου 1982».  2. Στο άρθρο 4α παράγραφος 1, η ημερομηνία «14 Δεκεμβρίου 1981 » αντικαθίσταται από την ημερομηνία «30 Ιανουαρίου 1982».  3. Στο άρθρο 4α παράγραφος 2, η ημερομηνία «15 Δεκεμβρίου 1981 » αντικαθίσταται από την ημερομηνία «31 Ιανουαρίου 1982».  4. Στο άρθρο 6 παράγραφος 3, η ημερομηνία «31 Ιανουαρίου 1982 » αντικαθίσταται από την ημερομηνία «31 Μαρτίου 1982».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιανουαρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 341 της 16. 12. 1980, σ. 16.  (4) ΕΕ αριθ. L 210 της 30. 7. 1981, σ. 41.